

Qendra Kinematografike e Kosovës, në bazë të nenit 14 të Ligjit Nr. 08/L-202

për Kinematografinë dhe Rregullores (MKRS) Nr. 02/2023 për konkurset dhe mbështetjen financiare të veprave filmike dhe audio-vizuale shpall:

# KONKURS PËR FILM TË SHKURTËR STUDENTOR

# Ref. Nr. QKK - 01/2025

Të drejtë konkurimi kanë të gjithë personat juridik, vendës ose të huaj, të regjistruar në Kosovë si subjekt biznesi për prodhimin e filmit dhe paraprakisht të regjistruar në QKK dhe që i plotësojnë kushtet e kërkuara me këtë konkurs.

**I. Aplikimi bëhet online nё linkun www.qkk-rks.com**

* **Të gjitha dokumentet e kërkuara më poshtë të bashkangjiten me një file të emërtuar:**

**DOSSIER\_QKK\_EMRIPROJEKTIT**

**(Kujdes limiti për këtë file është 8 MB)**

1. Sinopsis;
2. Konceptin regjisorial;
3. Pitch Deck ose Moodboard (materiale vizuale që përshkruajnë stilin, tonin dhe ndjesinë e filmit) opsionale, por e rekomanduar;
4. Biografi e shkurtër (Regjisorit, Producentit, Skenaristit, etj)
5. Linqet e filmave të mëhershëm të regjisorëve dhe producentëve (opsionale por e rekomanduar);

* **DOKUMENTE TË TJERA**

1. Skenar;
2. CV-të e autorëve kryesorë (Regjisorit, Producentit, Skenaristit, etj);
3. Certifikatën e regjistrimit të shtëpisë filmike në QKK;
4. Deklaratën e producentit/shtëpisë filmike për të drejtat autoriale të skenarit ose kontratën mes producentit dhe skenaristit ku qartesohet e drejta autoriale.
5. Buxhetin e detajuar të projektit;
6. Dokumente të tjera relevante.

**II. KUFIZIMET NË PJESËMARRJE**

1. Për projektet filmike të cilat konkurrojnë në kategorinë film studentor për film të mund të aplikojë studenti i cili eshte duke ndjekur studimet universitare ne fushen e kinematografise;
2. Studenti nuk ka të drejtë konkurimi me më shumë se nje projekt brenda konkursit.

**Vërejtje** –

1. Referuar Ligjit për parandalimin e konfliktit të interesit: punëtorët e Ministrisë së Kulturës, Rinisë dhe Sportit dhe institucioneve vartëse të saj, nuk kanë të drejtë aplikimi në Konkurs.

2. Mbështetja e projekteve filmike kushtëzohet nga ndarja e mjaftueshme e buxhetit për vitet fiskale vijuese sipas Ligjit për Ndarjet Vjetore Buxhetore dhe/apo për ndonjë shkak tjetër të identifikueshëm ligjor.

Konkursi do të jetë i hapur nga data **22.05.2025 deri më 25.06.2025 në orën 23:59.**